# David Nalbandian

### Z Wikipédie

David Nalbandian
Krajina | Argentína
Sídlo | Córdoba, Argentína
Dátum narodenia | 1. január 1982
Miesto narodenia | Córdoba, Argentína
Výška | 1,80 m
Váha | 79 kg
Profesionál od | 2000
Hrá | pravou rukou
Peňažné výhry | 7 171 094 $
Dvojhry
Výhry-prehry: | 217-107
Turnajové víťazstvá: | 5
Pozícia: | 3 (20. marec 2006)
Grand Slam
Australian Open | SF (2006)
French Open | SF (2004, 2006)
Wimbledon | F (2002)
US Open | SF (2003)
Štvorhry
Výhry-prehry: | 26-36
Turnajové víťazstvá: | 0
Pozícia: | 116 (21. júl 2003)
Stav k: 18. december 2006.

David Nalbandian (* 1. január 1982, Córdoba, Argentína) je argentínsky profesionálny tenisový hráč arménskeho pôvodu.

## [úprava] Tenisová kariéra

Tenis začal hrať ako päťročný. Ako juniorský hráč roku 1998 porazil vo finále turnaja juniorov v dvojhre na US Open Rogera Federera a v roku 1999 spolu s Guillermom Coriom zvíťazil vo finále štvorhier na juniorskom turnaji vo Wimbledone.

Na profesionálnu dráhu prešiel v roku 2000. V roku 2001 sa prvýkrát umiestnil v prvej päťdesiatke ATP, keď skončil ako 47. V tom roku sa taktiež prvýkrát prebojoval do finále ATP Tour v Palerme. O rok neskôr roku 2002 vyhral prvý turnaj série ATP Tour v Estorile. Ešte v tom roku získal druhý titul v ATP Tour v Bazileji a aj napriek kritike odborníkov sa prebojoval do finále Wimbledonu, kde ho porazil Lleyton Hewitt. Jeho celkové koncoročné postavenie bolo 12. miesto.

Roku 2003 sa dostal do semifinále US Open kde ho v kontroverznom zápase porazil Andy Roddick. Takmer obhájil aj titul v Bazileji no vo finále ho bez boja vyradil Guillermo Coria, kvôli problémom s ľavým zápästím. Skončil 8. v záverečnom celkovom koncoročnom hodnotení a kvalifikoval sa na koncoročné podujatie Tenisový pohár majstrov no nepostúpil zo základnej skupiny.

Roku 2004 sa prebojoval do štvrťfinále Australian Open, semifinále French Open, finále v Ríme na podujatí ATP Masters Series. Kvôli problémom so žalúdkom potom vynechal väčšinu tenisových podujatí no koncom roka sa prebojoval do štvrťfinále v Pekingu a Viedni a do finále podujatia ATP Masters Series v Madride a potom opäť do finále v Bazileji. Jeho celkové koncoročné hodnotenie bolo 9. miesto.

Na Australian Open roku 2005 sa po tretíkrát za sebou prebojoval do štvrťfinále. Ďalší titul si pridal po výhre v Mníchove. Prebojoval sa do osemfinále French Open a štvrť finále vo Wimbledone. Jeho koncoročné celkové hodnotenie bolo 6. miesto. V hodnotení iba roku 2005 skončil 11. takže sa do prvej osmičky, ktorá sa kvalifikovala na Tenisový pohár majstrov nedostal, no kvôli odstúpeniu Andyho Roddicka, bol Nalbandian povolaný ako náhradník a postúpil až do finále, kde zdolal Rogera Federera v 5-setovom súboji. Stal sa tak iba druhý Argentínčan po Guillermovi Vilasovi, ktorý zvíťazil na tomto podujatí.

V roku 2006 sa prebojoval do semifinále Australian Open, po druhýkrát vyhral turnaj v Estorile (čím sa stal iba jedným z troch mužov, ktorým sa to podarilo; pridal sa ku Carlosovi Costovi a Thomasovi Musterovi). Neskôr postúpil do semifinále French Open. Na Wimbledone a US Open vypadol v prvých kolách.

## [úprava] Tituly (5)

Dvojhra
Grand Slam (0)
Tennis Masters Cup (1)
ATP Masters Series (0)
ATP Tour (4)

### [úprava] Dvojhra (5)

No. | Dátum | Turnaj | Povrch | Súper vo finále | Skóre
1. | 8. apríl, 2002 | Estoril, Portugalsko | Antuka | Jarkko Nieminen | 6-4 7-6
2. | 21. október, 2002 | Bazilej, Švajčiarsko | Koberec | Fernando González | 6-4 6-3 6-2
3. | 1. máj, 2005 | Mníchov, Nemecko | Antuka | Andrei Pavel | 6-4 6-1
4. | 8. január, 2006 | Tenisový pohár majstrov, Šanghaj, Čína | Koberec | Roger Federer | 6-7 6-7 6-2 6-1 7-6
5. | 7. máj, 2006 | Estoril, Portugalsko | Antuka | Nikolaj Davydenko | 6-3 6-4

## [úprava] Finalista v dvojhre (7)

- 2001
  - Palermo - prehral s Félixom Mantillom
- 2002
  - Wimbledon - prehral s Lleytonom Hewittom
- 2003
  - Montreal - prehral s Andym Roddickom
  - Bazilej prehral s Guillermom Coriom
- 2004
  - Rím - prehral s Carlosom Moyom
  - Madrid - prehral s Maratom Safinom
  - Bazilej - prehral s Jiřím Novákom

## [úprava] Externé odkazy

- ATP Profil

Zdroj: "http://sk.wikipedia.org../../../d/a/v/David_Nalbandian_2c9f.html"

Kategórie: Narodenia v 1982 | Argentínski tenisti | Športovci arménskeho pôvodu

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Česky
- Deutsch
- Español
- English
- Français
- Bahasa Indonesia
- Italiano
- עברית
- Nederlands
- 日本語
- Polski
- Português
- Русский
- Suomi
- Svenska
- 中文